cyanic-selkie/wikianc huggingface dataset:
Geschicht vun Australien
D'Behandlung vun den Urawunner
Ignoranz a puere Rassismus vu Säit vun der Bevëlkerung si fir vill Urawunner en Deel vum Alldag. Zwar hunn d'Aboriginies déi selwecht Rechter wéi all déi aner Australier vun enger anerer Ofstamung, mä dat gëllt allerdéngs nëmmen um Pabeier. Duerch d'Medie bedéngt gesi vill Australier d'Aboriginies als eng Aart Schandfleck, am Géigesaz zu den Touristen déi dacks an Australie kommen, fir eng vun deenen eelste Kulture kennen ze léieren. D'australesch Regierung gëtt zwar Milliarde vun Dollar fir d'Ënnerstëtzung vun den Aboriginies aus, mä fir e Kontrakt auszehandelen, wéi dat an anere Länner mat de selwechte Problemer besteet, ass si net bereet. No laangem streiden an de Gerichter, iwwert dee verluerenen Buedem vun den Uraustralier, hunn d'Riichter schlussendlech unerkannt, natierlech ënnert bestëmmte Bedéngungen, datt déi éischt Australier en Urusprooch ob Grond a Buedem kéinten hunn. Tëscht 1910 an 1970 huet de Begrëff geklaut Generatioun d'Ronn gemaach. Domat sinn d'Mischlingskanner gemengt, déi hiren Elteren ewechgeholl goufen an an Heemer koumen. Vill Aboriginies leiden nach haut ënner Aarbechtslosegkeet, Alkoholproblemer an Zivilisatiounskrankheeten.
Gesellschaft a Kultur am 19. Joerhonnert
Mam Ofhuele vun dem Goldofbau am Victoria souwéi an New South Wales, an den 1860'er Joren, gi vill "Prospekteren" an d'Stied hiert Gléck probéieren. Zum Schluss vum Joerhonnert si Sydney a Melbourne ënnert de gréisste Stied vun der Welt, och wann Australien weiderhin nëmme ganz schwaach bewunnt ass.
All déi aner Kolonië ginn als direkt Konkurrente gesinn, an nëmmen de Lien mat Groussbritannien ass vu gréisserer Wichtegkeet.
Vun dem enge Krich bei den nächsten
Den Éischte Weltkrich ass den ausschlaggebende Punkt fir déi "richteg" Unificatioun vun de 6 australesche Staaten zu engem grousse Staat dee sech senger Kraaft an Identitéit bewosst ass. Australien äntwert dem Opruff vun den Alliéierten a schéckt méi wéi 330.000 Zaldoten an de Krich. Méi wéi 60.000 Doudeger an 165.000 Blesséierter sinn déi markant Zuelen.
1915 gëtt de William Morris Huges Premier a Chef vun der Labour Party. Hien ass dann och op der Friddenskonferenz vun 1919, a kritt et hin datt Nei-Guinea wat bis dohin zu Däitschland gehéiert huet, ënner australescht Mandat gestallt gëtt.
D'Pouvoiren déi der federaler Regierung per Constitutioun zougetraut ginn, erlaben et eng staark, zentral Féierung ze hunn. Vun engem finanzielle Standpunkt aus gesinn, zitt Australien e Virdeel aus dem Éischte Weltkrich. Besonnesch d'Textil-, d'Automobilsindustrie an d'Siderurgie profitéieren. Doduerch verstäerkt sech och d'Positioun vun den australesche Produkter wéi zum Beispill der Woll, dem Weess, dem Kalleffleesch an dem Schofsfleesch op dem brittesche Marché.
E Konflikt an der nationalistescher Partei, déi vum William Morris Huges gegrënnt gi war, forcéiert en dann 1923 d'Muechtpositioun ze verloossen. De Stanley Melbourne Bruce, Chef vum konservative Fligel, gëtt neie Premier, mat Hëllef vun enger Koalitioun, mat als eenzegem seriéise Géigner, der Labor Party. Fir en änlechen Wuesstem wéi wärend dem Krich oprechtzeerhalen, probéiert d'Regierung Basisindustrien z'entwéckelen, mä déi grouss ekonomesch Depressioun vun den 30er Jore mécht hinnen e Stréch duerch d'Rechnung. D'Konsequenz vum Schwaarzen Donneschdeg huet dann och an Australie seng Affer gefuerdert, well d'ëffentlech an d'perséinlech Scholden zu enger Zäit méi grouss goufen an där de Chômage scho relativ héich war.
1929 kënnt d'Aarbechterpartei erëm un d'Muecht. D'ekonomesch Reprise ass chaotesch, an nëmme schwéier erëmzeginn. Verschidden Desaccorde bannent der Partei féieren alt erëm eng Kéier zu enger Opspléckung vun der Partei an d'Partei verléiert 1931 d'Majoritéi an der Regierung a bis zum Enn vun den 30er Joren ass d'United Australian Party, dei aus Ex-Membere vun der nationalistescher an der Arbechterartei zesummegesat aas, um Pouvoir. De Premier ass an där Zäit den Joseph A. Lyons.
1939 wei de Krich an Europa erëm ugefaangen huet, schéckt Australien erëm Zaldoten, haaptsächlech fir d'englesch Inselen ze beschützen. Wei de Krich am Pazifik 1941, tëscht den USA a Japan ugefaangen huet, a Groussbritannien net an der Lag war fir genuch Zaldoten fir de Schutz vun Australien ze schécken, beschléisst d'Regierung vum John Curtin sech mat den USA zesummenzedoen.
Bis zu der Liberatioun vun de Philippinneschen Inselen, benotzen d'alliéiert Truppen, ënner dem amerikanesche Generol MacArthur, Australien als Operatiounsbase. Obwuel d'Perte wesentlech manner schlëmm ware wéi wärend dem Éischte Weltkrich, waren d'Australier psychologesch méi ugeschloen, well zu all Moment eng Japanesch Invasioun gefaart gouf.
Mat der Victoire vun den Alliéirten am Korallemier am Joer 1942, gëtt déi Invasioun allerdéngs onméiglech. Eng weider Kéier adaptéiert sech d'australesch Ekonomie op déi Saachen déi vum Krich gefuerdert ginn. D'Industrie verwandelt sech an eng Transformatiouns-Industrie.
Den Curtin stierft am Joer 1945, an déi nei Regierung déi vum Joseph Benedict Chifley geleet gëtt, verbessert d'Relatiounen tëschent Australien an den USA mam ANZUS-Traité a mat Neiséiland als drëtte Partner.
Canton de Saint-André-de-Valborgne
De Canton de Saint-André-de-Valborgne ass eng fréier franséisch administrativ Andeelung am Arrondissement Le Vigan, am Departement Gard an der Regioun Occitanie.
Beauraing
Beauraing ass eng Stad a Gemeng an der Belscher Provënz Namur.
D'Gemeng an der haiteger Form besteet zanter der belscher Gemengereform vun 1977. Si ass entstanen aus der Fusioun vun de fréiere Gemenge Beauraing, Baronville, Dion, Felenne, Feschaux, Focant, Froidfontaine, Honnay, Javingue, Martouzin-Neuville, Pondrôme, Vonêche, Wancennes, Wiesme a Winenne.
Den Titel Stad krut se duerch en Arrêté Royal am Joer 1985.
Reliéises
Beauraing ass doduerch bekannt ginn, wëll d'Muttergottes do tëscht dem 29. November 1932 an dem 3. Januar 1933 fënnef Kanner soll erschéngt sinn. Si soll sech als "la Vierge Immaculée" bezeechent hunn. Dat huet dozou geféiert, datt Beauraing zu enger Uertschaft ginn ass, déi Joer fir Joer vill Pilger unzitt.
Jean Majerus (1914)
De Jean Majerus, gebuer de 6. Februar 1914 zu Beetebuerg a gestuerwen de 16. Juni 1983 zu Esch-Uelzecht, war e lëtzebuergesche Vëlossportler.
De Jean Majerus huet véiermol um Tour de France deelgeholl. 1937 an 1938 hat hie souguer de Maillot jaune e puer Etappe gedroen. En hat och 2 Etappe gewonnen.
Hie war de Brudder vum Jacques Majerus.
Bouillon (Belsch)
Bouillon ass eng Stad a Gemeng an der belscher Provënz Lëtzebuerg an huet 5.505 Awunner (1. Januar 2005). Se ass 149,09 km² grouss an huet domat 36,93 Awunner op de km².
Aner Sektiounen an der Gemeng si Bellevaux, Corbion, Dohan, Les Hayons, Poupehan, Rochehaut, Noirefontaine, Sensenruth, Ucimont a Vivy.
Geschicht
Bouillon war d'"Haaptstad" vum Herzogtum Bouillon, dat bis d'Franséisch Revolutioun bestanen huet.
1096 huet de Grof Godefroy vu Bouillon säi Schlass als Pand ginn, fir mat de Suen e Kräizzuch ze finanzéieren. E puer Joerhonnerte laang huet et zum Bistum Léck gehéiert, mä zanter dem 16. Joerhonnert hunn d'Fransousen ëmmer nees probéiert, sech déi strateegesch wichteg Stad ënner den Nol ze rappen, wat hinnen dann och 1678 gelongen ass.
Am 19. Joerhonnert, nom Wiener Kongress, gouf Bouillon en Deel vum nei geschaafte Groussherzogtum Lëtzebuerg, an, no der Belscher Revolutioun, vun der belscher Provënz Lëtzebuerg.
Kathedral Notre-Dame vu Lëtzebuerg
D'Kathedral Notre-Dame zu Lëtzebuerg an der Stad Lëtzebuerg ass eng réimesch-kathoulesch Kierch am goteschen an neigotesche Stil aus dem 17. an 20. Joerhonnert.
D'Kathedral steet an der Uewerstad tëscht der Ënneschtgaass (rue Notre-Dame) an dem Boulevard F.D.Roosevelt, der, an huet zwéin Agäng, en alen Agank (1621) an der Ënneschtgaass an e méi neien (1938) um Parvis laanscht de Boulevard Roosevelt.
Mat hiren dräi spatzen Tierm markéiert se d'Stadbild.
D'Kierch gouf tëscht 1613 a 1621 vun de Jesuitten nieft hirer Schoul, dem Kolléisch, gebaut. Vun 1935 bis 1938 gouf si op déi haiteg Gréisst ausgebaut.
Den Numm Notre-Dame krut d'Kierch 1844, an deem Joer, wou och d'Maîtrise gegrënnt gouf. Zur Kathedral gouf si 1870, wéi Lëtzebuerg zu enger eegener Diözees gouf.
Zanter 1794, dem Joer wou eng Statu vun der Tréischterin am Leed aus der deemoleger Kapell um Glacis heihi bruecht gouf, ass d'Kierch vum 3. bis de 5. Sonndeg no Ouschteren d'Pilgerplaz vun der Muttergottesoktav.
An der Krypta vun der Kathedral sinn eng Kapell mat de Griewer vun de Bëscheef vu Lëtzebuerg an e Raum mat de Griewer an den Urne vun der groussherzoglecher Famill. An der Entrée vun der Krypta steet de Sarkophage vum Jang dem Blannen.
Zanter 1778 ass d'Gebai am Besëtz vun der Stad Lëtzebuerg. De Mobilier gehéiert dem Bistum Lëtzebuerg.
Geschicht
D'Geschicht vun der Kathedral ass enk mat der Geschicht vun der Stad Lëtzebuerg verbonnen. Mam alen Hotel de Ville (haut de Groussherzogleche Palais) zielt d'Kierch vun de Jesuitten zu de wichtegste Gebaier vum 16. a 17. Joerhonnert.
D'Jesuitten aus der Belsch, déi deemools genee wéi Lëtzebuerg zum Territoire vun de Spueneschen Nidderlande gezielt huet, hunn 1603 e Kolléisch an der Stad opgemaach, wou bis 1773 d'Majoritéit vun de jonke Lëtzebuerger geléiert huet.
Den éischte Stee vun der Kierch gouf de 7. Mee 1613 ënner dem Père François Aldenard geluecht. Den Entreprener vum Gebai war den Ulrich Job vu Luzern. Ënner him goufen ënner anerem d'Dekoratioun vun de Kolonne realiséiert. D'Jesuittekierch gouf de 17. Oktober 1621 vum Weibëschof Georg von Helfenstein der Onbefleckter Empfängnis geweit.
Nodeem d'Jesuitten 1773 d'Stad verlooss haten, huet d'Keeserin Maria Theresia vun Éisträich d'Kierch der Stad Lëtzebuerg am Joer 1778 iwwerginn, fir zur neier Parkierch ënner dem neien Numm Saint Nicolas et Sainte Thérèse ze ginn. Dat huet sech gutt gemaach, well zu deem Zäitpunkt déi deemoleg Parkierch, d'Nikloskierch um Krautmaart ze kleng a baufälleg war an 1779 ofgerappt gouf. Aus deem Grond steet zanterhier och eng Statu vum Hl. Niklos iwwer dem Haaptportal an der Ënneschtgaass.
Wéinst dem enormen Zouwuess vu Pilger huet d'Gebai misse vergréissert ginn, wat an de Joren 1935 bis 1938 no de Pläng vum Architekt Hubert Schumacher geschitt ass, dee vill mam Léon Lommel vum Seminaire zesummegeschafft huet. De Chouer gouf 1963 nei amenagéiert, fir sech den neie liturgesche Konventioune vum zweete vatikanesche Konzil unzepassen. Den 8. Dezember 1963 huet de Bëschof Léon Lommel d'Kathedral feierlech konsekréiert. Dës Konsekratioun war wéinst dem Bëschofswiessel 1936 a wéinst de Krichsjoren 1940-1945 ëmmer erëm op besser Zäite verréckelt ginn.
Déi lescht Restauratioun vun der Kathedral gouf vun der Stad Lëtzebuerg an de Joren 1977 an 1978, an duerno vun 2000 un an Optrag ginn. Renovéiert goufe, vun 2000 un, fir d'éischt d'Kierchefënsteren, de Parvis, d'Portal an d'Fassad mat de Skulpturen an der Ënneschtgaass (2000-2007), an duerno, vum Hierscht 2009 un, d'Fassad am Bannenhaff mat der Nationalbibliothéik, an och den Ost- an de Mëtteltuerm.
D'Tierm
Wéi d'Kathedral tëscht 1935 an 1938 vergréissert gouf, koumen den Osttuerm, an de Mëtteltuerm dobäi. De Mëtteltuerm, dee knapps een Drëttel vun der Héicht vun de groussen Tierm huet, besteet aus enger breeder, pyramidefërmeg Basis an enger schmueler, mat Koffer gedeckter Spëtzt. Den Daach selwer gëtt vun engem Stolgerëscht gedroen, dat aus PN20 Trägere vun ARBED-BELVAL zesummegesat ass.
Op Karfreideg, de 5. Abrëll 1985 gouf an der Mëttesstonn duerch eng Onopmierksamkeet bei Daachdeckeraarbechten de West-Tuerm vun der Kathedral a Brand gestach. D'Klacke vum Klackespill, d'Muttergottesklack, d'Willibrordsklack, d'Péiteschklack an d'Kunigundeklack goufe beim Brand zerstéiert. Just déi déck Klack, de Chrëscht-Kinnek-Bourdon am Osttuerm, gouf verschount. Wéi den Tuerm zesummegefall ass gouf och den Daach vum mëttelste Schëff plazeweis beschiedegt.
Den Tuerm gouf an de Summerméint nees opgeriicht, ufanks September koum d'Daachgespäer drop, an den 13. September 1985 gouf d'Kräiz op déi 32,5 Meter héich Spëtzt dropgesat. Den 11. Oktober 1985 gouf de Wiederhinnchen installéiert, sou datt d'Aarbechten um Tuerm de 17. Oktober 1985 offiziell fäerdeg waren. Déi 10 nei Klacken, déi an der Karlsruher Glockengießerei gemaach goufen, goufen am Februar/Mäerz 1986 opgehaangen. Dat neit Klackespill, mat senge 37 Klacken, koum den 19. Abrëll 1986 fir d'éischt zum Asaz a gouf de 7. Juni 1986 ageweit. Den 10. Juli 1986 hunn déi aner Klacke fir d'éischt gelaut.
D'Klacken
D'Kathedral huet am Ganzen eelef Klacken, fënnef am Osstuerm a sechs am Westtuerm. D'Klacke vu virum Brand goufen 1937 zu Apolda an der Klackegéisserei Ulrich gegoss. 1986 huet d'Karlsruher Klacken- a Konschtgéisserei zéng neier gegoss. De grousse Chrëscht-Kinnek-Bourdon mam Schlagtoun a0 hänkt zesumme mat de véier klengste Klacken am Osttuerm: d'Péiteschklack (d2, 79,6 cm, 383 kg), d'Willibrordsklack (e2, 71,2 cm, 247 kg), d'Ignatiusklack (fis2, 63,1 cm, 191 kg) an d'Niklosklack (a2, 53 cm, 140 kg).
Am Westtuerm hänken de Muttergottes-Bourdon (h0, 168,5 cm, 3040 kg), d'Jousefklack (d1, 137 cm, 1740 kg), d'Kunigundeklack (e1, 122,7 cm, 1260 kg), d'Benediktsklack (fis1, 109 cm, 875 kg), d'Elisabethklack (a1, 95,2 cm, 592 kg) an d'Yolandaklack (h1, 84,8 cm, 420 kg).
Den ale Bourdon Tunn deen der Muttergottes geweit war an e Gewiicht vu 4 Tonnen hat, huet vun 1867 bis 1926 den Déngscht gemaach. Den Numm Tunn hat e wéinst sengem Stëfter dem Tunn Pescatore. E gouf zu Dikrech an der Klackegéisserei Causard Père & Fils gegoss.
D'Gebai
D'Kathedral ass am Stil vun der Spéithollännescher Renaissance dekoréiert. Déi fënnef Sailen op all Säit hale mat engem doresche Kapitell, a goufe vum Ulrich Job am Joer 1617 hiergestallt. Vill Skulpture sinn aus Alabaster, dem Material wat d'Spéithollännesch Renaissance am Léifste fir hir Wierker benotzt huet. D'Dekoratioun vun der Tribün gouf minutiéis an engem Kontrakt mam Daniel Muller den 13. November 1620 festgehalen. Hei si virun allem d'Masken an d'grotesk Gesiichter bemierkenswäert.
D'Stummel-Molereien am ale Chouer
Den haitege Passage (Duerchbroch) tëschent dem alen an dem neie Kiercheraum ass de fréiere Chouer vun der Jesuittekierch. Bei de Vergréisserungsaarbechten (1935-1938) gouf just d'Apsis ewechgerappt.
Am haitege Mëtteldeel (Passage) si bis haut déi Molereien erhale bliwwen, déi de Friedrich Stummel (1850-1919) aus Kevelaer am Summer 1897 mat zwanzeg Schüler ausgeféiert huet. D'Konschtwierker dekoréiere souwuel d'Stäreverwëllef, an deem d'Wope vun der Abtei Orval z'erkennen ass. Fir eng optimal Integratioun vun de Biller am Raum ze erreechen, huet de Kënschtler d'Architektur duerch gemoolte Pilaster an Nische completéiert. D'Benotze vu cheemesche Mineralfaarwen (Silikatfaarwen), déi mat Waasserglas fixéiert sinn, sécheren den Duerstellungen eng Bestännegkeet, déi mat där vu richteger Freskemolerei gläichzesetzen ass.
Am Beräich vum Verwëllef fale virun allem aacht grouss männlech Gestalten op, déi all mat der Jongfra Maria a Bezéiung bruecht ginn. Op der Ostsäit, dat heescht lénks a Richtung Altor, gesäit een als éischten de Kinnek Salomo mam Tempel vu Jerusalem. Hannert him kommen de Prophéit Jeremia, de Kinnek David mat der Harf an de Prophéit Jesaja. Vis-à-vis op der westlecher Säit sinn an der selwechter Richtung de Prophéit Ezechiel, de Moses mat der Därenheck, déi brennt ouni ze verbrennen, de Gedeon mam Schofsfell (Richter 6,40) an de Seeher Bilaam (Numeri 24+25) ze gesinn. All Figuren droe Sproochbänner mat bibleschen Aussoen, déi mam Maria a Verbindung gesat ginn. Déi iwwreg Felder weise Groteske mat de Wierder vum Ave Maria a Symboler an Texter aus der Muttergotteslitanei an där d'Maria zum Beispill als Spigel vun der Gerechtegkeet duergestallt gëtt. Op de Säitewänn ganz uewen ënner dem Verwëllef ginn déi véier Evangeliste gewisen: de Matthäus mam Engel, de Markus mam Léif, de Lukas mam Stéier a mat engem Mariebild, de Johannes mam Aadler virum oppenen Himmel, an deem d'Moundséchelmadonna erschéngt (Offenbarung 12).
Déi ëstlech oder lénks Mauer weist am ënneschte Beräich an enger monumentaler Positioun den zwielefjärege Jesus am Tempel am Gespréich mat de Schrëftgeléierten (Lukas 2, 41-52). Och d'Elteren, Jousef a Maria op der Sich no hirem Jong, gesäit een an d'Hellegtum era goen. Ee vun de Geléierten hält op de Knéien en opgeschloent Buch an deem den Numm vum Kënschtler Stummel an den Datum vun de Molereien agedroe sinn. Ee vun de Schrëftgeléierten ass och e Portrait vun him selwer.
An der bemoolter Rumm aus Steen gesäit ee wéi déi Helleg Famill op hirem Wee heem ass. Besonnesch interessant sinn am Hannergrond e puer typesch Bauwierker vun der Stad Lëtzebuerg, wéi z. B. d´Gräinskapell. De patrioteschen Aspekt, dee selbstverständlech zur Ausrëschtung vun enger Kathedral gehéiert, ass hei onverkennbar.
D'Wierker op der westlecher Mauer riets sinn der Hochzäit vun Kana consacréiert (Johannes 2, 1-12), wou de Jesus aus Waasser Wäin mécht. Dësen Ament kann op verschidden Aart an Weise gedeit ginn: E soll jiddefalls weisen, datt Jesus hei, op Wonsch vu senger Mamm, de Mënsche Freed um Liewe schenkt. Bemierkenswäert sinn déi prächteg Kostümer vun de gewisene Persounen an hir ganz individuell Gesiichtszich.
An der ronner, zouener Rumm uewe seent de Jesus d'Brautkoppel, eng Zeen déi net an den Evangelien ernimmt gëtt.
Sou sinn d'Stummelmolereien als bemierkenswäert Zeie vun der Konscht vum Enn vum 19. Joerhonnert unzegesinn. Se goufe bis elo zweemol restauréiert: 1977-78 vum Walter Dorn an 2001 vun der Geneviève Taillefert-Reille.
D'Uergelen
D'Kathedral huet zwou Uergelen, eng symphonesch Uergel, déi vun der Firma Haupt 1938 um Duxall vum deemools neien Ubau installéiert gouf an eng zweet klassesch Uergel hannen um Duxall vun der Jesuittekierch, déi vun der Firma Westenfelder fir d'Kulturjoer 1995 gebaut gouf.
De Kathedralschouer heescht Maîtrise Sainte-Cécile de la Cathédrale de Luxembourg oder einfach och d'Maîtrise genannt.
Lëscht vu Rockmuseker
Dës Lëscht vu Rockmuseker ass en Deel vun de Referenztabellen.
{|
Strooss vu Gibraltar
D'Strooss (oder Mierengt) vu Gibraltar ass eng Mieresstrooss bei Gibraltar, déi den Atlanteschen Ozean an d'Mëttelmier matenee verbënnt an domat den Europäesche Kontinent vum Afrikanesche Kontinent trennt.
Am Norde leien déi brittesch Krounkolonie Gibraltar a Spuenien an am Süde läit Marokko an déi spuenesch Exklav Ceuta. Souwuel Gibraltar wéi och Ceuta, déi an der Antik als "Saile vum Herakles" bezeechent gi sinn, si wichteg Hafestied. D'Strooss vu Gibraltar ass 14 bis 44 km breet an ongeféier 60 km laang. Si erreecht eng Déift vun 286 m.
D'Strooss vu Gibraltar ass eng vun deene Mieresstroossen, déi am meeschte befuer ginn (zirka 300 Handelsschëffer pro Dag fueren duerch). Op der Uewerfläch ass eng Stréimung no Osten, ervirgeruff duerch deen ongeféier 1,4 m méi nidderegen Niveau vum Mëttelmier géintiwwer dem Atlantik. An der Déift gëtt et eng Géigestréimung mat där dat méi salzegt Mëttelmierwaasser erëm an den Atlantik fléisst. Meeschtens bléist e Westwand deen an der Strooss zimmlech staark ka ginn. All déi Ëmstänn hunn dozou geféiert datt d'Strooss vu Gibraltar an der Antik als net ze bezwéngen a sou als d'Enn vun der Welt gegollt huet.
Bauprojeten
Zanter e puer Joer besti Pläng fir eng Bréck iwwer d'Strooss vu Gibraltar ze bauen a sou Afrika mat Europa ze verbannen. Déi Bréck soll déi längst vun der Welt ginn an eng komplett nei Konstruktioun opweisen. D'Piliere musse mat spezielle Virriichtunge virun enger méiglecher Kollisioun mat Schëffer geschützt ginn.
Éischt Hëllef
Éischt Hëllef ass eng net-medezinesch Hëllef déi Persounen an ongléckleche Lagen zegutt kënnt.
Dobäi spillt et am éischte Moment keng Roll, ob déi Hëllef qualifizéiert ass oder net. Fir allerdéngs eng effektiv Éischt Hëllef kënnen unzebidden, kënnt en net dolaanscht e Cours matzemaachen. Dës Course gëtt et iwwerall an verschiddenen Ausféierungen op der Welt. E Cours an der Éischt Hëllef sollt ënner anerem follgend Punkten ëmfaassen:
Éischt Hëllef zu Lëtzebuerg
Zu Lëtzebuerg gëtt et eng Rei Bestëmmungen zur Éischter Hëllef.
Nach ass e Cours an der Matière fir de Fürerschäin net obligatoresch. E Cours ass allerdéngs ëmmer vu Virdeel. D'Croix Rouge an d'Protection Civile bidden déi Course gratis an de Gemengen, Betriber an a Schoulen un.
De Slogan 3 Minutte fir e Liewen mécht dorop Referenz, dat bei akuten Noutfäll déi éischt 3 Minutten iwwer Liewen an Doud kënnen entscheeden, eng Zäit an där keng Ambulanz kann do sinn.
D'Gesetz seet, dat eng Persoun sech strofbar mécht, wa si net no beschtem Wëssen a Gewëssen hëlleft. Sollt een e Feeler bei enger Éischter Hëllef maachen an doduerch dem Patient Schued maachen, kann déi Persoun dofir net belaangt ginn.
En Éischt Hëllef Cours dauert zu Lëtzebuerg 14-mol zwou Stonnen a schléisst mat enger Prüfung an engem Diplom am Secourissem of.
Henri Verneuil
Den Henri Verneuil, gebuer als Achod Malakian de 15. Oktober 1920 zu Rodosto an der Tierkei, a gestuerwen den 11. Januar 2002 zu Paräis, war e franséische Filmregisseur an Dréibuchauteur vun armeenescher Ofstamung.
Am Alter vu 4 Joer huet den Henri Verneuil musse mat sengen Elteren aus Armenien a Frankräich flüchten.
Hien huet no 1944 eng kuerz Zäit als Journalist geschafft, duerno huet hie sech beim Film lues a lues eropgeschafft.
No enger Partie Filmer hat hien am Joer 1959 mat dem Film La vache et le prisonnier mat dem Fernandel an der Haaptroll e ganz grousse Succès.
Hien huet mat Acteure wéi Jean Gabin, Bourvil, Jean-Paul Belmondo an Alain Delon Filmer gedréint, déi bei de Spectateure gutt ukomm sinn.
Canton de Saint-Sauveur-sur-Tinée
De Canton de Saint-Sauveur-sur-Tinée war bis Mäerz 2015 eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Vœlfling-lès-Bouzonville
Voelfling-lès-Bouzonville ass eng franséisch Uertschaft a Gemeng am Departement Moselle an der Regioun Grand Est.
Luxemburger Wort
D'Luxemburger Wort mam Ënnertitel für Wahrheit und Recht ass eng Lëtzebuerger Dageszeitung, déi den 23. Mäerz 1848 fir d'éischt erauskoum. Et ass déi eelst Zeitung zu Lëtzebuerg, déi haut nach erauskënnt, a mat ronn 68.000 Exemplairen (Stand 2010) och déi mat der héchster Oplo. Se gouf vun hirer Grënnung bis 2021 vum Medienhaus Saint-Paul Luxembourg erausginn. Nodeems dat vum Grupp Mediahuis iwwerholl gi war, heescht de Verlag zanter dem 19. Juli 2021 Mediahuis Luxembourg S.A.
Well d'Zeitung vun de Leit dacks och nëmmen einfach d'Wort genannt gëtt, hat si hiren Titel dowéinst de 17. Mäerz 2005 an d'Wort ëmgeännert, dhuet dat en 22. Mäerz 2008 awer nees réckgängeg gemaach. Die Warte / Perspectives, allgemeng als Die Warte bekannt, ass eng kulturell Bäilag déi all Donneschden am Luxemburger Wort läit.
Geschicht
D'Luxemburger Wort ass just 3 Deeg nom Ophiewe vun der Pressezensur am Däitsche Bond erauskomm, op Initiativ vum Oochener Johannes Theodor Laurent, Direkter vum Seminär an Apostolesche Vikar zu Lëtzebuerg. D'Aktionäre vun der Sankt Paulus Druckerei, déi dohanner stounge, ware kathoulesch Politiker an ee Geeschtlechen: Charles-Gérard Eyschen, Jean-Philippe-Christophe Würth, Jean-Mathias Neumann-Würth, Michel Jonas a Bernard Ambrosy. D'Redaktioun bestoung aus elauter Kleriker, Chefredakter war den Edouard Michelis. Et stoung a staarker Oppositioun zu der liberaler Regierung. Och mam Grand-Duc huet et sech ugeluecht ("Kann ein katholisches Volk durch einen protestantischen Fürsten gut regiert werden?" housch et an engem Artikel).
Vun 1848 bis 1864 koum d'Luxemburger Wort zweemol an der Woch eraus, mëttwochs a samschdes owes, mam Datum vum Dag drop. Nodeem d'Stempelsteier ofgeschaaft gouf, koum d'Zeitung mëttwochs, freides a samschdes eraus. Eréischt 1864 gouf et eng Dageszeitung.
Am Ufank vum 20. Joerhonnert huet d'Luxemburger Wort zu der Grënnung vun der Rietspartei bäigedroen. An der 2. Hallschent stoung et der CSV no. Dee ganze Kale Krich duerch hat et eng ferm anti-sowjetesch a pro-amerikanesch Haltung, déi keng Nuancen zougelooss hunn. Och vun der Haltung vun der Kathoulescher Kierch ass ni ofgewach ginn, a Glawensfroe souwisou, mä och a Gesellschaftsfroen. Eréischt zanter e puer Joer ass eng méi kritesch Haltung vis-à-vis vun der Regierungsaarbecht, un där d'CSV bedeelegt ass, festzestellen.
De 4. Juli 2022 gouf déi lescht Editioun vum Luxemburger Wort zu Gasperech gedréckt. Vum 5. Juli 2022 un gëtt d'Wort an der Mediahuis-Dréckerei zu Paal-Beringen an der Belsch gedréckt an op Lëtzebuerg geliwwert, wou d'Post da fir d'Ausdeelen zoustänneg ass.
Sëtz
Déi éischt 4 Jorzéngte hunn den Editeur an den Drécker vum Wort dacks gewiesselt. No der Grënnung vun der Sankt-Paulus-Dréckerei gouf dës, an och de Sëtz vun der Zeitung, an e Gebai op der Theaterplaz ënnerbruecht. Wéi dat ze kleng gouf, huet d'Luxemburger Wort en neit Gebai an der Siegfridstrooss (nom Zweete Weltkrich an Origer-Strooss ëmgenannt) um Plateau Bourbon am Garer Quartier an der Stad bezunn. An den 1950er Joren huet och dëst sech als ze kleng erwisen, an et gouf en neit Gebai an der Bourbonstrooss gebaut, deem säi Grondsteen den 1. Mee 1961 geluecht gouf an dat de 27. Februar 1965 ageweit gouf.
1976 si Redaktioun, Verwaltung an Dréckerei an nei Raimlechkeetzen an de Gaasperecher Wise geplënnert, wou eng nei Offset-Dréckmaschinn a Betrib geholl gouf.
Mëtt 2021 ass d ' Wort op den Houwald geplënnert, fir vun do am Dezember 2022 säi Sëtz an d'Hollerecher Strooss, nees am Garer Quartier, ze verleeën.
Lieserstatistik
2005/2006 hunn, der Statistik vum TNS ILRES PLURIMEDIA no, duerchschnëttlech 47,1 % vun der Lëtzebuerger Bevëlkerung iwwer 15 Joer d'(Luxemburger) Wort gelies. 2006/2007 waren et 46,50 %, 2007/2008 44,40 % an 2008/2009 43,20 %. D'Zuele fir 2010 goufen net public gemaach. 2011 waren et 43,20 %
Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Dag 153 800 Leit iwwer 15 Joer d'Wort gelies, wat 32 % vun der Wunnbevëlkerung ausmécht.
Pressehëllef
2011 huet d'Wort 1 516 769 € Staatlech Pressehëllef kritt.
Canton de Rennes-Nord-Ouest
De Canton de Rennes-Nord-Ouest ass eng fréier franséisch administrativ Andeelung am Arrondissement Rennes, am Departement Ille-et-Vilaine an der Regioun Bretagne.
Canton de Craonne
De Canton de Craonne ass eng fréier franséisch administrativ Andeelung am Arrondissement Laon, am Departement Aisne an der Regioun Hauts-de-France. Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Vakuummatratz
Et ass eng Matt, déi mat klenge Kugele gefëllt ass. Op der Säit ass e Ventil, un dat een eng Pompel uschléisse kann, déi d'Loft aus dëser Matt eraussuckelt. Doduerch kommen d'Kugelen an der Matratz méi enk beieneen an d'Matratz gëtt steif. Dat ass besonnesch nëtzlech bei Persoune mat Knachebréch oder Blessen un der Wierbelsail well si doduerch kënnen immobiliséiert ginn an d'Gefor vu weidere Verletzungen beim Transport verhënnert gëtt.
Vakuumschinnen
Vakuumschinne sinn Apparater, déi aus enger duebeler Vakuumwand bestinn déi wéi eng Vakuummatratz mat Kugele gefëllt ass. An eng Vakuumschinn leet ee gebrache Kierperdeeler, fir se ze fixéiren.
Vaudreching
Vaudreching ass eng franséisch Uertschaft a Gemeng am Departement Moselle an der Regioun Grand Est.
Jean Majerus (1891)
De Jean Michel Majerus, gebuer den 19. Februar 1891 zu Bärel a gestuerwen de 24. November 1961 zu Bréissel, war e lëtzebuergesche Vëlossportler an Olympionik.
1920 war hie bei den Olympesche Spiller vun Antwerpen.
Fernand Franck
De Fernand Franck, gebuer de 6. Mee 1934 zu Esch-Uelzecht, ass Äerzbëschof vu Lëtzebuerg.
Den 21. Dezember 1990 gëtt hien zum Bëschof vun der Äerzdiözees Lëtzebuerg ernannt. Den 2. Februar 1991 weit säi Virgänger, den deemolegen Äerzbëschof Jean Hengen, de Fernand Franck zum Bëschof.
Den 29. Juni 2011 gouf de Fernand Franck am Bistum Tréier zum Éierekapitular (Éierendoumhär) am Tréierer Doumkapitel ernannt.
Canton de Saint-Julien
De Canton de Saint-Julien ass eng fréier franséisch administrativ Andeelung am Arrondissement Lons-le-Saunier, am Jura an der Bourgogne-Franche-Comté.
Fernand Franck
De 16. Oktober 2011 gëtt de Jean-Claude Hollerich zu sengem Nofollger geweit.
Wopen
De Bëschofswope gëtt sou beschriwwen: Écartelé: au I d'argent au lion de gueules, armé en lampassé d'or, la queue fourchue et passée en sautoir; au II d'azur à deux clés entretenues, celle de dextre d'or enposée en bande, celle de senestre d'argent posée les anneaux en barre, entre lesquelles une étoile d'or de huit rais; au III d'azur à deux clés entretenues, celle de dextre d'or entreposée en bande, celle de senestre d'argent posée les anneaux en barre, entre lesquelles une fleur de lys d'argent; au IV d'argent à trois tours crénelées de gueules, ouvertes du champ, posées 2, 1.
Als Bëschofsdevise huet de Fernand Frank en Zitat aus Joh 17,21 gewielt: Ut unum sint, "Datt si alleguer eent sinn, (esou wéi s du, Papp, a mir an ech an dir; datt och si an äis sinn, fir datt d'Welt gleeft, datt s du mech geschéckt hues)".
Canton d'Alès-Sud-Est
De Canton d'Alès-Sud-Est ass eng fréier franséisch administrativ Andeelung am Arrondissement Alès, am Departement Gard an der Regioun Occitanie.
Canton de Rennes-Sud-Est
De Canton de Rennes-Sud-Est ass eng fréier franséisch administrativ Andeelung am Arrondissement Rennes, am Departement Ille-et-Vilaine an der Regioun Bretagne.
Tromborn
Tromborn ass eng franséisch Uertschaft a Gemeng am Departement Moselle an der Regioun Grand Est.
Canton de Sospel
De Canton de Sospel war bis Mäerz 2015 eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Airbus A300
Den Airbus A300 ass ee zweestralesche Groussraumfliger vum europäesche Fligerhiersteller Airbus. Et war den éischte Fliger vun Airbus an den éischte zweestralege Groussraumfliger vun der Welt. Den éischte Fluch war 28. Oktober 1972. Bis zum Produktiounsenn den 18. Abrëll 2007 goufe 561 Exemplare gebaut.
Sandal
Sandale si Gezei fir d'Féiss, a bestinn aus enger Suel a Rimmen, mat deenen dës um Fouss festgehale gëtt. Meeschtens ass ee Rimm iwwer der Feescht ronderëm den Enkel, an en zweeten um viischte Fouss, ier d'Zéiwen ufänken.
Canton d'Alès-Ouest
De Canton d'Alès-Ouest ass eng fréier franséisch administrativ Andeelung am Arrondissement Alès, am Departement Gard an der Regioun Occitanie.
Virton
Virton ass déi südlechst Stad an der Belsch, a Sëtz vun der Gemeng an dem Arrondissement mam selwechten Numm, an der Provënz Lëtzebuerg.
Den 1. Januar 2005 hunn an dëser Gemeng 11.106 Leit op 94,49 km² gelieft, deemno 117,54 Awunner op de km².
Aner Uertschaften an der Gemeng sinn: Belmont, Bleid, Chenois, Ethe, Gomery, Grandcourt, Latour, Ruette, Saint-Mard a Saint-Remy.
Virton ass d'Haaptuertschaft vun dëser Géigend am Belsche Loutrengen, déi ënner dem Numm Gaume bekannt ass, an déi e besonnescht Mikroklima huet.
Schwerdorff
Schwerdorff ass eng franséisch Uertschaft a Gemeng am Departement Moselle an der Regioun Grand Est.
Canton de Villars-sur-Var
De Canton de Villars-sur-Var war bis Mäerz 2015 eng franséisch administrativ Andeelung am Arrondissement Nice, an den Alpes-Maritimes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Ee
En Ee ass d'weiblech Keimzell, déi och Eezell genannt gëtt. Hei geet et ëm déi Eeër, déi direkt virun oder no der Fecondatioun geluecht ginn.
Déieregruppen, déi Eeër leeën, sinn Invertebréiert, Insekten, Fësch, Amphibien, Reptiller a Vullen an och e puer Zorten Mamendéieren aus der Ënnerklass vun de Protheria (wéi z. B. d'Schnieweldéier).
Eeër kënnen dofir ganz ënnerschiddlech Gréissten, Formen a Faarwen hunn, an d'Strategien, wéi den Nowues, deen aus den Eeër kënnt, opgezillt gëtt, sinn och ganz villfälteg.
Bei de Fësch an den Amphibie sinn d'Eeër mëll, se sinn an enger Haut aus Schläim a ginn an d'Waasser geluecht.
Bei de Vigel hunn d'Eeër eng Schuel aus Kallek, a bei de Reptiller, Insekten a soss Gedéiesch ass dat Baussecht ganz ënnerschiddlech.
Lissabon
Lissabon (pt.: Lisboa) ass d'Haaptstad vu Portugal an huet 545.245 (2011) Awunner; iwwer 3 Millioune Mënsche liewen an der Agglomeratioun.
Grock
De Grock, gebuer als Charles Adrien Wettach den 10. Januar 1880 am Moulin de Loveresse an der Géigend vu Biel (Schwäiz) a gestuerwen de 14. Juli 1959 a senger Villa zu Imperia (Italien), war ee vun deene berüümtste Museksclownen.
Eng aarm Jugend
Hien ass dat éischt Kand vum Jean-Adolphe Wettach an der Cécile Péquegnat, wat déi puer éischt Wochen iwwerlieft. Säi Papp huet zu Reconvillier als Auermécher geschafft. Seng Famill hält et net laang op der selwechter Plaz aus. Sou plënnere si fir d'éischt op Laneuveville, op Le Landeron, dann op Le Locle, wou de Papp e Bistro iwwerhëlt. Mä dat ass och net fir laang. De Papp geet zwee Joer bei Brandt & Cie (déi spéider Omega) schaffen an da keeft en e Restaurant an der Géigend vum Bielerséi, de Paradiesli. De jonken Adrien, dee kuerz virdrun den Optrëtt vun engem Wanderzirkus mat groussen Ae materlieft hat, trëtt am Paradiesli mat senger Schwëster op.
Hie spillt de Clown, den Héichseelakrobat a schonn de Musekclown. No der Faillite plënnert d'Famill nees weider. Den Adrien fänkt eng Léier un als Auermécher, mä domat ass et no e puer Wochen eriwwer. 1897 fiert en an Ungarn. Zwee Joer gëtt hien engem Adlege sengem Jong Franséischunterecht an da geet et op Budapest, wou en an engem Musekinstrumentebuttek léiert Pianoen ze stëmmen an ze flécken.
De Grock
Op enger Tournee an Däitschland liest en eng Annonce, en Zirkus géif e jonke Mënsch sichen, "dee Gei spillen a sprange ka fir eng musikalesch Clowns-Nummer". Hie mellt sech a gëtt ugeholl. No villem Hin an Hier fënnt hien e Clownpartner; de Brick, dee virdru mat dem spuenesche Clown Brock opgetruede war. De Wettach wollt sech awer net Brock nennen an huet no enger Alternativ gesicht. Sou kënnt et zum Numm Grock.
1906 léiert de Grock zu Buenos Aires e berüümte Kolleeg kennen, den Antonet. Si trieden op deene verschiddenste Plazen op a ginn erëm auserneen.
1909 verléift de Grock sech zu Paräis an déi jonk Artistin Luoise Bullot, mat där hie sech 1913 bestit. 1918 stierft si. Tourneeën uechter déi ganz Welt bréngen dem Grock ganz vill Geld an. Hie keeft sengen Elteren en Haus zu Paräis.
Ëmlafbunn
D'Ëmlafbunn oder Orbit ass d'Bezeechnung vun der Bunnkurv, op där sech en Objet periodesch ëm een aneren (masseräichen, zentralen) Objet beweegt. Dës Bunn huet als ideal Form eng Ellips. Well stänneg Kräfte vu baussen op sou een Zwéikierpersystem wierken, kann d'Bunnform keng mathematesch exakt Ellips sinn.
Gare Bieles-Zolwer
D'Gare vu Bieles-Zolwer ass eng Gare op der CFL-Linn 6f tëscht der Gare Belval-Réideng an der Gare Uewerkuer vun der Lëtzebuerger Eisebunn. Se läit zu Zolwer net wäit vum Scheierhaff op der Grenz mat Bieles.
D'Gare vu Bieles-Zolwer huet e gratis Park & Rail-Parking mat 21 Parkplazen.
Ëmlafbunn
Planéiten, Bunnelementer, Duebelstären
Am geneeste sinn d'Ëmlafbunne vun de Planéiten aus eisem Sonnesystem bekannt. Am Ufank vum 17. Joerhonnert hat de Johannes Kepler bei der Analys vun der Marsbunn erkannt, datt déi Ëmlafbunn eng Ellips ass. Dat selwecht gëllt fir all Himmelskierper, déi sech ëm d'Sonn beweegen a kengen anere Kräften, wéi z. B. dem Sonnewand, ausgesat sinn.
Aus dem Gravitatiounsgesetz kann een ofleeden, datt a jiddwer Zwéikierpersystem d'Bunne Kegelschnëtter sinn – dat heescht Kreesser, Ellipsen, Parabolen oder Hyperbolen.
Si loosse sech – bei beweegte Punktmassen am Vakuum – exakt duerch 6 Bunnelementer beschreiwen.
Déi richteg Ëmlafbunne wäichen allerdéngs vun dësen ideale Keplerbunnen of, well s prinzipiell och der Gravitatiounswierkung vun all den anere Kierper vum System ënnerleien. Sou laang d'Kierper wäit genuch vunenee leien, bleiwen d'Differenzen zu den idealiséierte Kegelschnëtter minimal. Déi sog. Bunnstéierunge loosse sech duerch d'Stéierungsrechnung vun der Himmelsmechanik ermëttelen, déi op de Carl Friedrich Gauß an e puer vu sengen Zäitgenossen zeréckgeet. Si modelléiert déi eenzel Kräften a berechent, wéi déi momentan Keplerbunn oskuléierend an déi nächst Ellips iwwergeet.
Zousätzlech bewierkt all ongläich Masseverdeelung – wéi d'Ofplattung vu Planéiten déi rotéieren – en net grad homogeent Gravitatiounsfeld; et ass besonnesch un Ännerunge vun hire Moundbunnen ze bemierken. Och déi allgemeng Relativitéitstheorie beschreift Effekter, déi d'Ëmlafbunnen e bëssi veränneren.
Nach méi grouss Instabilitéite weisen d'Orbite vun zwéin no beieneen ëmkreesenden Neutronestären op. Duerch d'Reaktioune vu Raum-Zäit-Relativitéit entsteet Gravitatiounsstralung, an d'Neutronestäre stierzen (no laanger Zäit) aneneen. Vill Röntgenquellen um Himmel sinn op dës Aart a Weis z'erklären.
Wéi d'Physiker ëm d'Joerhonnertwend ugefaangen hunn, d'Bunne vun Elektronen am Atom ze berechnen, hu si geduecht et wier e Planéitesystem a Miniatur. Déi éischt Modeller ware Keplerbunne vun Elektronen ëm den Atomkär.
Milbekéis
D'Fabrikatioun vu Milbekéis
Stoffi vu Geessemëllech gëtt grëndlech ofdrëpse gelooss. Da kann en e puer Deeg laang an engem kille Raum dréchnen. Duerno gëtt e mat Salz a Kümmel gewierzt a doropshin a Form bruecht, sief et Staangen, handtellergrouss Bullen oder ronn Leiwer vu 15 Zentimeter Duerchmiesser. Da gëtt de Kéis e Joer laang an enger hëlze Këscht versuergt, an dat mat e puer Millioune Kéismilben (Tyroglyphus casei).
Fir d'Milben z'erniere gëtt Karmiel derbäigeschott. Op déi Manéier gëtt verhënnert, datt d'Milben de Kéis selwer friessen. D'Milbe friessen d'Miel an duerch hir Exkrementer kann de Milbekéis zeideg ginn. Am Laf vun dësem Prozess, bei deem de Kéis zeideg gëtt, an dee vu baussen no banne geet, fierft sech de Kéis no véier Woche gielzeg, no dräi Méint roudelzeg-brong an no engem Joer schwaarz. D'Milbe gi mam Kéis matgiess oder dacks ouni Kéis op der Schmier giess.
Fir d'Gesondheet ass dee Kéis komplett ongeféierlech.
De Milbekéis gehéiert zu de Sauermëllech-Kéisen. De Fett-Gehalt an der Dréchemass läit bei ongeféier 1 %.
Canton de Sellières
De Canton de Sellières ass eng fréier franséisch administrativ Andeelung am Arrondissement Lons-le-Saunier, am Jura an der Bourgogne-Franche-Comté.
Canton d'Aucun
De Canton d'Aucun ass eng fréier franséisch administrativ Andeelung am Arrondissement Argelès-Gazost, am Departement Hautes-Pyrénées an der Regioun Occitanie.
Rémelfang
Rémelfang ass eng franséisch Uertschaft a Gemeng am Departement Moselle an der Regioun Grand Est.
Canton de Retiers
De Canton de Retiers ass eng fréier franséisch administrativ Andeelung am Arrondissement Fougères-Vitré, am Departement Ille-et-Vilaine an der Regioun Bretagne.
Klouschter
E Klouschter ass eng gemeinsam Wunneng vun Uerdensleit, Männer oder Fraen. D'Wuert "Klouschter" kënnt vum laténgesche Wuert claustrum an heescht zougespaart Plaz.
Vill Kléischter waren a sinn nach ëmmer en Zentrum fir Kultur, Wëssenschaften, Konscht, Bauerewiesen oder Gesondheetswiesen.
Lagos (Portugal)
Lagos ass eng vun Touriste staark besichte Stad an der Algarve, eng Landschaft am südlechen Deel vu Portugal.
Neunkirchen-lès-Bouzonville
Neunkirchen-lès-Bouzonville  ass eng franséisch Uertschaft a Gemeng am Departement Moselle an der Regioun Grand Est.
Merten
Merten ass eng franséisch Uertschaft a Gemeng am Departement Moselle an der Regioun Grand Est.
Schinnentransport
De Schinnentransport ass den Transport vu Gidder oder Persounen op oder ënner enger oder zwou Schinnen, oder mat engem Transportmëttel dat iwwer oder engem Magnéitfeld schwieft, oder mat enger Kabelbunn. De Schinnentransport ass ee wichtege Bestanddeel vun der Verkéiersinfrastruktur.
Eisebunn
Am meeschte verbreet ass den Eisebunnstransport op zwou Schinnen. Et ënnerscheet een dobäi tëscht Normalspuer mat 1435 mm, der Schmuelspuer mat manner wéi 1435 mm an der Breetspuer mat 1520 mm.
Biergbunnen
Biergbunnen transportéiere Persounen, meescht Touristen, vum Dall bis op de Bierg an zeréck.
Lëscht vun de Gemengen am Departement Aveyron
Lëscht vun den 285 Gemengen am Departement Aveyron um 1. Januar 2020.
Canton de La Fère
De Canton de La Fère ass eng fréier franséisch administrativ Andeelung am Arrondissement Laon, am Departement Aisne an der Regioun Hauts-de-France. Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Canton de Lourdes-Ouest
De Canton de Lourdes-Ouest ass eng fréier franséisch administrativ Andeelung am Arrondissement Argelès-Gazost, am Departement Hautes-Pyrénées an der Regioun Occitanie.
Canton de Lourdes-Est
De Canton de Lourdes-Est ass eng fréier franséisch administrativ Andeelung am Arrondissement Argelès-Gazost, am Departement Hautes-Pyrénées an der Regioun Occitanie.
Canton de Villers-Farlay
De Canton de Villers-Farlay ass eng fréier franséisch administrativ Andeelung am Arrondissement Lons-le-Saunier, am Jura an der Bourgogne-Franche-Comté.
Enzymologie
D'Enzymologie ass d'Wëssenschaft déi sech mat den Enzymer (Definitioun just ennendrënner) beschäftegt, ënner verschiddenen Aspekter, z. B. de molekularen Mechanismen an de formalen Modeller zur Erklärung vun den observéierte kinetesche Parameteren.
Definitiounen
En Enzym (v. gr.: εν - "an", ζύμη - "Sauerdeeg") ass e biologescht Moleküll (meeschtens e Protein) dat eng cheemesch Reaktioun katalyséiert. Et ass e Biokatalysator deen, wéi e cheemesche Katalysator och, d'Vitesse vun der Reaktioun vergréissert, selwer net verännert gëtt an en eventuelle Gläichgewiichtszoustand net deplacéiert.
Substrat heescht déi Moleküll déi vun engem Enzym verännert gëtt. De Produkt ass déi Moleküll déi dobäi entsteet.
E Kofaktor ass en Atom oder eng Moleküll (keng Protein) déi onerlässleg fir de Fonctionnement vun engem Enzym ass; et ass entweeder e Metallion oder eng Koenzym. Eng Koenzym ass e Moleküll (dacks en Derivat vun enger Vitaminn) déi fest mat dem Enzym verbonnen ass (prosthetesch Grupp) oder nëmme wärend der Katalys present ass (Kosubstrat)
Klassifiktioun vun den Enzymer
All Enzym huet en Numm dee mat -as ophält an e EC-Code (EC fir enzym commission) aus 4 Zuelen de se beschreift. Déi éischt Zuel steet fir d'Klass. Där gëtt et der 6 fir 6 verschidde Reaktiounstyppen. Déi 2. Zuel preziséiert méi genee de Reaktiounstyp. Déi 3. Zuel beschreift de Kofaktor an déi 4. d'Reiefolleg vun der Entdeckung. Déi 6 Klasse sinn:
Déi Enzymer katalyséiere Redoxreaktiounen z. B.: Cytochrome c Oxydas D'Transferasen erlaben d'Iwwerdroe vun engem Deel vun enger Moleküll op eng aner D'Hydrolasen deelen eng Moleküll an 2 a gebrauchen dofir eng Waassermoleküll (Hydrolys) z. B.: Serinproteinas
Des Enzymer isomeriséieren Moleküllen z. B.: Phosphofructosisomeras
Gare Belval-Université
D'Gare Belval-Université ass eng Gare um Belval op der CFL-Linn 6f tëscht der Gare Esch-Uelzecht an der Gare Belval-Lycée vun der Lëtzebuerger Eisebunn.
Enzymologie
Michaelis-Menten-Equatioun
Bei enger enzymatescher Reaktioun entsteet fir d'éischt en Enzym-Substrat-Komplex ES an dësem gëtt de Substrat S an de Produkt P verwandelt D'Formatioun vum Enzym-Substrat-Komplex as eng Gläichgewichtsreaktioun, mat enger Gläichgewietskonstant (Michaeliskonstant) K_{\rm M} (an Richtung vun der Dissoziatioun). Et gëtt weider ugeholl datt d'Verwandelung vun ES an E+P irreversibel ass (dat ass och meeschtens de Fall), fir dës Deelreaktioun gëtt et dann eng Vitesskonstant 1. Uerdnung k_{\rm cat} an d'Vitess v vun dëser Deelreaktioun hänkt vun der Enzym-Substrat-Komplex-Konzetratioun [ES] of. Well [ES] awer nëmme schwéier z'ermëttelen ass, stellt en dat ganzt a Funktioun vun \rm [E]_0. \rm [E]_0 ass déi initial (total) Enzym-Konzentratioun, an dësem Fall. Dobäi kënnt en op follgend Equatioun. Déi gréisst méiglech Vitess V_{\max} gëtt erreecht wann all Enzymmoleküll ënner der From ES ass (also bei ganz grousse Wäerter vun [ES]) an. Dohier gëtt d'Equatioun vu virdrun dann. Dat ass d'Michaelis-Menten-Equatioun fir Enzymer mat engem Substrat. Et ass eng Hyberbol déi duerch (0,0) geet an där hir Limit (bei +\infty) V_{\max} ass.
Gare Belval-Université
Bis de 14. Dezember 2008 huet d'Gare Belval-Usines Rockhal geheescht, an ier d'Rockhal gebaut gouf, Belval-Usines.
Enzymologie
Lineariséierung vun der Michaelis-Menten-Equatioun
D'Michaelis-Menten-Equatioun kann ee lineariséiere fir sou de K_{\rm M} an de V_{\max} z'ermëttelen (falls e keng Méiglechkeet huet fir eng net-linear Upassung ze maachen). Eng méiglech Linéariséierung ass déi vu Lineweaver a Burk, déi duerstellt. Déi gemoossen an ëmgewandelt Wäerter vu v an [S] stellen eng Droite duer där hir Ordonnée à l'origine ass an déi duerch de Punkt  geet.
Katzenelnbogen
Katzenelnbogen ass eng Stad am Krees Rhein-Lahn a Rheinland-Pfalz (Däitschland). Si huet ongeféier 2.200 Awunner an ass de Sëtz vun der Verbandsgemeng Katzenelnbogen.
Gare Belval-Université
Geschicht a Gebai
D'Gare Belval-Usines war eng Halt, déi virun allem fir d'Aarbechter vun der Schmelz ageriicht gi war. Si bestoung aus engem Quai an zwéi Glesien. Eng Passerell huet eng Verbindung mam Belval am Norden an der Rue de Belval am Süde gemaach.